Neagu Manolache

Expresivitate, armonie, iubire și speranță în tablourile pictorului.

Din ziua de când a intrat pe drumurile întortocheate ale artelor plastice pictura lui Neagu Manolache reprezintă o nouă dimensiune oferită picturii prin peisaje, portrete și expresii ale unei lumi dominate de om, natură, hazarde, pitoresc. Tablourile reprezintă speranță, iubire, necesitatea ocrotirii naturii în care omul trăiește, pentru o lume mai bună. Aceste idei pentru rândurile de față au venit după ce am văzut, examinat, contemplat tablourile pictorului menționat. Tablourile sale reprezină prezentul ca pe un viitor fermecat, ca un cântec de iubire într-o simfonie cromatică plăcută ochiului.

Densitatea culorilor dezvoltă o energie interioară privitorului, benefi că, care te face să rămâi mult timp, în fața fi ecărei creații și are darul de a te strămuta în momentul privirii fi ecărui tablou în parte sau în ansamblu, într-o lume a universului uman, românesc, unde natura și omul sunt prezentate în armonie, îndemnând la iubire pentru aceasta sau pentru semeni. Combinarea de culori și viziunea artistului sunt dominate de frenezia lucrului în cadrul naturii, de surprindere a luminii și a mișcării personajelor.

Pământul, cerul, natura, omul, animalele, poveștile se îmbrățișează în bucurie și reprezintă tot ce simte artistul în momentul impactului cu realitatea întâlnită, ridicată la rangul esențialului, bucuriei de a trăi. Tablouri cum sunt: Lacul Iezer, Retezat, Toamna în pădure, În valea Almașului, Flori de câmp, Valea Zmeilor, Gâlgău, Peisaj cu nori de furtună, Iarna sunt realiste sau imaginare expuse pe pânză sau carton prin contemplarea realizată în ipostaze diferite.

Nud, sau reprezentări cum sunt: Lectură cu ceas și trandafi ri, Spațiul Uman-crerație, În Ploaie, Zorii zilei, La Marea Roșie, Relaxare, Mama, Portret sunt tablouri care te îndeamnă la transcendență, la rolul omului în natură, societate. Toate aceste realizări, cu o cromatică expresivă, dau privitorului entuziasm, dragoste de viață. Dimensiunea umană este surprinsă cu o expresivitate deosebită, care te îndeamnă la transcendență, la rolul omului, reprezentat prin fl orile, peisajele, expresivitatea personajelor, compozițiile imaginare, abstractul din picturile lui Neagu Manolache transmit privitorului o energie pozitivă, determinată de paleta de culori utilizată.

Pictor prof. Cojocaru Vergil-Cover

Contents